
Marcada per la terra on he nascut, 
Oberta com és ella, vull ser clara. 

No pretenc posseir altra virtut. 

Tot el que tinc m'és prou. Adés i ara 
somnio obrir camins entenedors, 

els que tothom podrà seguir algun dia. 
Retinc als ulls la força dels colors, 
respiro de la terra l'alegria, 

Led 


Vull sentir-me vibrant i receptiva. 


Montserrat Vayreda Trullol, Els Pobles de l'Empordà 


REMULLANT ELS PEUS a la vora del mar, a l'Empordà, amb la 
mare, assaborint garotes i un Terres Negres a la copa. El vi 
forma part de la trilogia del Celler Espelt més lligada al ter- 
rer, elaborat amb raim de vinyes plantades al segle passat, 
entre els anys 1934 i 1954. Encara n'hauran de passar 22 més 
per veure néixer l'Anna, un dissabte, el dia de Sant Ferriol 
de 1976, en plena campanya de la verema. "El pare —Da- 
mià— havia d'anar a collir raim i no s'hi va presentar. A l'avi 
—Lluís— no li va fer gens de gràcia, fins que no en va saber 
el motiu", revela. 

La imatge inicial és un desig, probablement ja complert, 
però també i sobretot una declaració d'intencions d'una bi- 
òloga i enòloga que es manifesta inquieta, expressiva i gesti- 
culadora. És de conversa amena i profunda de mar de fons, 
i d'ironia fina. Una dona de 38 anys reflexiva que ha sabut 
trobar la calma dins del caos que és la vida —la vida en 
femení principalment—, però que mai deixa de fer la vista 
endavant i endarrere. Acaba de tancar l'arbre genealògic de 
la família i se la veu tan interessada a recuperar bocins del 
passat com a abordar il-lusions de futur. La vinya demana 
paciència i entén que s'ha d'aplicar el ritme que marca el 
cep: "Tinc tendència a tenir molts fronts oberts i ara mateix 
hi ha dues idees en què ja hi penso, però sé que he de conso- 
lidar-ne d'altres primer." 


Pertany a la tercera generació d'una família de viticultors 
de l'Empordà, amant dels viatges. A Tòquio, al bar de vins 
que duu el nom d'Espelt, hi va deixar escrit fa alguns anys: 
"Empordà a cada copa / Arrels que arriben molt lluny / Lli- 
gams que no ens esperàvem / I que ara són profunds." No va 
poder ser a la inaguració de l'establiment perquè estava em- 
barassada d'una de les tres filles —Lola, Martina i Clara. Va 
arribar a la direcció vitivinícola i enològica del Celler Espelt 
l'any 2000 amb recança de no haver vist món primer. Encara 
no sé com sóc, una de les obres més emblemàtiques de l'escrip- 
tora empordanesa Maria Àngels Vayreda, l'ha acompanyat 
en bona part del trajecte i ara ha manllevat el títol a l'autora 
per afirmar amb rotunditat que els vins de l'Empordà ja han 
trobat el seu camí. Preparant el tast que va dirigir a Monvínic 
per encàrrec, fa uns mesos, va descobrir en primera perso- 
na el potencial dels cellers empordanesos que té a la vora. 
"L'Empordà és on moren els Pirineus, a tocar de mar. És una 
zona rica, principalment el cap de Creus, amb pendents i ter- 
res primes, amb sòls geològicament complexos de famílies 
grantítiques i pissarroses.7 Amb diversitat i contrast però 
amb un accent particular que no només marca el vent caprit- 
xós de tramuntana. 

Amb estudis de Biologia i Enologia, té Espelt al cap i les 
vinyes de Mas Marés, al cor. Els ceps plantats al cap de Creus, 
desafiant la bellesa blava del golf de Roses, l'embadaleixen. 


Calen trenta segons en silenci i respiració profunda per 
comprendre la magnitud de l'espai. És el lloc on la farigola 
inunda amb subtilesa el nas i perfuma les mans de bàlsam 
perenne. Té un caràcter més salvatge que en qualsevol altre 
paratge empordanès. 

Anna Espelt és d'acció més que de vers: "El més impor- 
tant d'Steve Jobs és el que va fer i no el que va dir. Aprèn a 
gaudir amb el que fas, cal ser més pràctic i més real." 

S'ho aplica cada dia en totes les hores de dedicació que li 
calen, que són moltes, per empènyer el projecte d'un avi visi- 
onari. El temps s'esmuny veloçment però ella sap aprofitar-lo 
com si no n'hi hagués un de nou. És propera i apassionada, 
sobretot allà on sent més felicitat i risc, entre vinyes velles de 
lledoner roig o a tocar de mar. "Rauxa, terra i art", l'essència 
empordanesa que vol transferir als seus vins, la que nodreix 
l'obra de Dalí, la cuina de Ferran Adrià: "No és casualitat que 
a tans pocs metres de distància hi hagin nascut dos genis uni- 
versals", sentencia. 


"L'amor a la terra és l'origen de la 
nostra feina. D'aquest amor n'hem 
tret la certesa que no es pot anar 


contra corrent ni tractar de 


modificar aquest llegat. Tan sols 


se'n pot UES El El màxim partit" E 


Cap de Creus, Alt Empordà 


Mare, estic obligada 

ee a treballar al celler2 

La Lola té 13 anys, és la gran de les tres filles 
d'Anna Espelt i fa poc va expressar en veu 
alta una pregunta que li rondava feia temps, 
probablement pels comentaris que sent a 
l'escola. "No, no ho estàs. Hi treballaràs si tu 
vols. Tu tries." "A mi m'agradaria ser directora 
d'exportació (export manager)", comenta la Lola. 
"Et tocarà aprendre molts idiomes, endavant", 
li respon sa mare. El vi, indissociable de la vida, 
com escriuria el poeta. 

"El meu pare explica sempre que als 8 anys 
vaig elaborar el primer vi i el resultat va ser 
vinagre", reconeix Anna. Va ser més prematu- 
ra que les seves filles, però totes dues genera- 
cions han viscut immerses en el mateix món, 
salvant les distàncies del temps i de la cultura. 
"Els meus primers contactes amb el món del vi 
són a casa de l'avi, de ben jove, i estan relacio- 
nats amb el cava. Hi anava el cap de setmana a 
moure les ampolles de la rima i recordo com les 
degorjaven", explica. Fa memòria dels dies a la 
finca, de com collia raims i préssecs. 


VII ORÍGENS 


Néixer amb motiu de la festivitat de Sant Ferriol marca 
de per vida, amb independència de la fe i el santoral. La lle- 
genda diu que Ferriol era un bandoler que després de robar 
s'entretenia a la taverna amb altres bebedors. Les disputes 
per veure qui tenia més equilibri mentre s'embriagaven va 
acabar quan la religió catòlica el va convèncer que no calien 
més furts. Diu la llegenda que va ser enterrat sota una bóta 
de vi i que, en endavant, mai va deixar d'estar plena. 

L'origen del Celler Espelt és en un regal de noces. "L'avi 
Lluís era masover de Pau i en casar-se amb l'àvia Quimeta, 
els consogres els van regalar un tros de vinya", recorda amb 
enyor l'enòloga. Fundador i soci de la Cooperativa de Pau, 
l'avi tenia "molta trempera i visió, era innovador". Només 
així s'explica que amb 69 anys decidís iniciar el seu propi 
projecte", relata amb orgull la néta que li segueix les passes. 
Enmig de les dues generacions, hi ha el pare, Damià Espelt, 
enginyer agrònom, dedicat a l'empresa de productes per a 
la pagesia i fitosanitaris. "Espelt és el nostre cognom. Tots 
els nostres ancestres es van dedicar a la vinya i l'olivera, 
els cultius més agraits a la zona de terraprims de la qual 
venim", afegeix ella. 

"Fins als anys noranta va ser l'avi qui va marcar el camí 
d'Espelt. Després vam iniciar una nova manera d'entendre 
la viticultura tenint en compte altres factors", diu amb con- 
venciment. Des de Mas Satlle, contemplant l'amplitud de 
l'Empordà, amb el Mediterrani i els Pirineus a banda i banda 
i la tramuntana bufant sense manies, Anna Espelt assenyala 
amb la mà les primeres vinyes que va treballar la família i es 
deixa anar: "L'exposició mediterrània, les terrasses... Els avis 
ja van veure l'oportunitat d'estendre la vinya als terraprims. 
Recentment he estat treballant per recuperar l'arbre genealò- 


gic i, sabeu què2 Tots són de Pau, excepte algú de Palau... I 
no estem tan malament," explica amb ironia. 


Un amfiteatre sobre el Mediterrani, arrecerat pels 
Pirineus, que es transforma amb el pas de les esta- 
cions. A l'hivern, rarament arriba la màgica i silen- 
ciosa sorpresa de la neu. A la primavera, els verds 
són tendres i suaus. A l'estiu, tot es tenyeix d'una 
llum dolça, com tocada pel color préssec. Al setem- 
bre, les vinyes de l'Empordà són d'un gris daurat, 
elegantíssim. (1/ 


En Lluís i la Quimeta eren viticultors de renom quan 
el 2000 engegaren el celler. En Damià, el fill i pare d'Anna 
Espelt, els ajuda i en aquesta etapa trascendental pren de- 
cisions que han donat forma a l'empresa, al projecte de vi i 
vida de la família. Anna Espelt, que en acabar Enologia es- 
tava delerosa de veure món, va haver de tornar a casa aviat. 
L'avi es va posar malalt quan ella era a Califòrnia fent pràc- 
tiques d'enologia i les circumstàncies la van obligar a tor- 
nar a l'Empordà en sis mesos. Des d'aleshores es fa càrrec 
del celler, vuit anys primer a la direcció de viticultura i cinc 
anys després a l'enologia. Ara "dirigeix el celler amb deci- 
sió", explica el vveb del celler. Hi faltaria afegir que també 
ho fa amb precisió i mètode. "Potser després veureu l'àvia 
Quimeta, perquè l'he d'anar a recollir a la tarda", ens ad- 
verteix mentre seguim al terraplè de Mas Satlle, al costat de 
la masia on viu que han adaptat per allotjar cellerers, im- 
portadors, amics, coneguts i aficionats que practiquen l'e- 
noturisme. Una escultura en forma de xiprer amb la lluna 
fent-li companyia dóna la benvinguda a l'altiplà. És obra 
de Josep Lluís Pascual, com el retrat de l'avi que presideix 
l'entrada del Celler Espelt. 


El vi es fa a la vinya, entre el vent 
i el mar 


185 hectàrees de cultiu de vinya i 30 més d'olivera en pro- 
pietat. Es el patrimoni d'Espelt que l'Anna i el seu equip 
interpreten. "Tenim mostres a casa de tot el que ha estat la 
viticultura a l'Empordà en els últims cent anys", explica en 
aquest afany personal d'explorar les possibilitats de cada 
espai empordanès per minúscul que sigui. Després de la 
plaga de la fil-loxera, les hectàrees de vinya es van reduir 
substancialment, ja que van passar de 30.000 a 3.000, però 
Anna Espelt creu que encara hi ha racons per descobrir i 
centren part de les seves inquietuds de futur i esforç. 

"Què hem fet a Espelt2 Estudiar el potencial de cada 
parcel-la i anar decidint un camí o un altre segons les pos- 
sibilitats. No pots demanar el que no tens a la vinya. Però 
com més alt és el seu potencial, menys feina tens", afirma 
mentre condueix del celler a Mas Satlle. "Si no fos que Mas 
Ventós és la casa del costat, s'ho hauria de dir la nostra", 
diu en posar-hi el peu. La tramuntana bufa que espanta 
però a ella li sembla fins i tot delicada. "Ens afecta molt a la 
vinya, ens ajuda a evaporar la humitat de la planta i encara 
que plogui tenim un clima sec, però d'altra banda, quan les 
ratxes són molt fortes, la tramuntana pot trencar els brots 
i has de preparar l'emparrat perquè ho aguanti", afegeix. 

Potser perquè la seva germana és filòloga i periodista, 
Anna Espelt ha entès des del principi que la comunicació és 
clau per fer arribar el cor del projecte al consumidor final. 
"Fem moltes coses i amb el temps ens adonem que no tot ar- 
riba. Malgrat que vam ser pioners a introduir canvis en la co- 
municació, el disseny i el màrqueting, ara tornem a revisar-ho 

amb un nou pla de comunicació", explica amb total sinceritat. 


En l'antiga generació veig quantitat 
i en la nova, qualitat 


Creem la imatge de marca d'uns vins que seduei- 
xen a la prestatgeria primer i ofereixen innovació 
i creativitat després (...J. Per a Espelt es desenvo- 
lupa una imatge de marca que aconsegueix comu- 
nicar-se amb un públic que busca en el vi, a més 
de qualitat, la complicitat i sintonia que pot trobar 
en altres objectes de consum. Per això hem estat 
transgressors amb la tradició gràfica del sector i 
hem buscat la inspiració en el caràcter arrauxat dels 
empordanesos. Els seus vins sedueixen a primera 
vista a la prestatgeria. La marca capta l'atenció del 
comprador primer i li ofereix innovació i creativitat 
després. (2J 


"La relació neix d'una manera molt amigable i familiar, 
amb una comunicació franca i sincera. L'Anna ve a l'estudi 
amb el seu pare i ens explica que tenen moltes vinyes i que 
el pare ha venut durant molts anys molts quilos de raim a 
Perelada, que ella ha estudiat Enologia i ha pres la decisió 
de fer vi", explica el dissenyador Xavier Mariscal. "Conec 
gent de Galícia, del Bierzo, del Priorat i observo projectes 
familiars diversos i gent jove que emprèn. En l'antiga gene- 
ració veig quantitat i en la nova, qualitat. És molt bonic en 
el cas d'Espelt perquè són molt de veritat, tant el pare com 
l'Anna", se sincera Mariscal. 

"L'Anna m'explica com decideix mantenir la vinya ve- 
lla i veu la relació amb el pare, fent-li entendre que ha 
de llençar la meitat de la collita d'un cep perquè l'expres- 


sió dels grans de raim sigui millor. Ell li diu si està boja, 
que què fa... Ella té vinya ecològica i el pare ha treballat 
en el sector dels fosfats i la química... Sembla l'antítesi, 
però és un projecte sincer. L'Anna és un encant, n'estic 
enamorat i insisteixo que és molt de veritat", reconeix el 
dissenyador del Cobi. Ressalta les seves virtuts com a per- 
sona però també com a professional de l'enologia: "Ho ha 
tingut molt clar des del principi i ha anat fent créixer el 
projecte a poc a poc. Ha estudiat però el dia que surt de la 
facultat se n'adona que no sap res i que cada dia s'aprèn, 
i s'ha dedicat no només a fer bon vi, sinó que també n'ha 
atès la comunicació i la venda." En aquest sentit, Mariscal 
explica que quan l'Anna arriba al seu despatx li diu que 
sempre li ha agradat molt el seu treball i que seria un som- 
ni treballar plegats. Durant la conversa que mantenim, el 
dissenyador exclama en més d'una ocasió: "És que l'Anna 
és una meravella." 

I d'Anna Espelt passa a parlar de l'Empordà. "Té una 
força importantíssima. A mi em fascinen també les vinyes 
del Priorat, el paisatge és una bufetada, veus que és un pai- 
satge fet per l'home, pels monjos. Em fascinen les vinyes 
i la duresa de l'Empordà, però també el Priorat té aquest 
caràcter, la força, el vent..." 

Amb l'artista convençut i seduit pel paisatge i el pro- 
jecte, Anna Espelt li marca des del principi que treballaran 
tota la marca, tots els vins de la família. Quinze etiquetes 
que cal provar, tastar, entendre i expressar. "El meu favorit 
és el Quinze Roures, és un vi blanc que funciona molt, molt 
mediterrani. El nom, la força i la imatge", revela Maris- 
cal. "I ara estem fent un salt endavant, volem donar valor 
a cada referència. Abans eren nens petits, tenien entre 4 i 
6 anys però ara s'han fet grans, tenen personalitat, s'han 


afinat molt i estem introduint altres tipografies per signifi- 
car-ho", avança. Darrere del traçat clarament identificatiu 
de Mariscal hi ha humor, anàlisi, estudi. "L'Anna és molt 
bona, és dels clients que arriba amb les idees clares. És molt 
pencaire, té una intuició bestial, per a mi és com una ger- 
mana, i el que fa, ho fa amb molt de carinyo. Estem encan- 
tats de donar identitat a un producte que, a més a més, és 
de veritat." 

Xavier Mariscal, immers en infinitat de projectes, es 
mostra satisfet d'haver-se submergit en el món d'Espelt: 
"He pogut viure l'evolució tan bona que està fent el celler 
i ho fa molt bé. Recuperar vinyes, respectar el procés d'ela- 
boració al màxim, crear un equip... És per posar-ho a classe 
i seguir-ne l'exemple." 

El dissenyador assenyala, d'altra banda, que no és fàcil 
que els cellers reconeguin la importància de la comunicació 
i hi reflexiona fent la vista enrere: "Als anys vuitanta havies 
d'explicar-ne la importància, però va arribar un moment 
que no servia de res. Si ve un client ha de saber que la co- 
municació és una inversió que els donarà molt bons resul- 
tats. És necessària i tothom ho fa o ho intenta, però no ho 
fa gaire bé. Als meus fills els dic que si no parlen l'anglès 
seran com les persones que a la meva edat no sabien ni 
escriure ni llegir. Cal ser competent i fins i tot treballant la 
terra perquè podràs aprendre d'altres elaboradors, produc- 
tors d'altres paisos i de com avança la ciència." 

"A més del Quinze Roures, estic molt satisfet també del 
treball que hem fet per a una caixa de regal que inclou la 
ironia i hi ha un gravat en or. A les etiquetes sempre hi surt 
un pagès al sol, en diferents manifestacions que són pròpi- 
es de la feina a l'Empordà. El traçat vol demostrar l'auten- 
ticitat del projecte", conclou Xavier Mariscal. 


La conversa no s'acaba aquí i introdueix un altre viticul- 
tor amb qui té afinitat, Alfredo Arribas, al Priorat: "Buscava 
comprar un petit terreny i de sobte descobreix el vi i tot el 
que sap d'arquitectura i disseny ho aplica a aquest món. 
Creu molt en la comunicació i com que l'Anna es posa la 
motxilla i porta el vi a Alemanya i a la Xina, sempre tenen 
visitants d'arreu del món. En una exposició a la Xina, al 
Pavelló Espanyol vaig pensar que per expressar que som 
un país de vins només calia un mapa amb fotografies de 
vins i paisatges i així s'explica quin país som i quin és el 
patrimoni vitivinícola que tenim. A la regió dels Alforins, al 
País Valencià, hi estem treballant i la reinvenció de la regió 
passa també pel vi." 


e Sol i Vent té força però és suau i de- 
licat, és una declaració de principis, 
és el vi amb què més identificada 
em sento 


Beu el vi amb gent que et caigui bé", li van dir una vega- 
daa l'Anna Espelt.. Mentre tastem els que la defineixen, a 
la sala de tast del Celler Espelt, sota l'atenta mirada dels 
germans Roca i Carme Ruscalleda, que presideixen la sala 
en reproduccions a petita escala, afegeix: "I si l'estimes, 
ja és la bomba." En l'anomenat the mvine five del sector, hi 
intervenen el vi, la decantació, la copa, la temperatura i, per 
descomptat, les persones. 

El repertori d'Espelt és extens i l'elaboradora entén cada 
referència per a moments i persones molt raonats. Així ho 


expressa al nou vveb que orienta el client cap a un perfil 
sensitiu i aromàtic. 


Mediterrani / De terroir / Empordà surrealista / 
Empordà de bon beure / Celebrar é: Espelt / Casta- 
nyes i brunyols 


Anna Espelt té paraules amables i sentides per a cada vi. 
El Quinze Roures és the zvay to go, un vi amb complexitat i 
autenticitat, ple de frescor. "Crec molt en els moments. Hi 
ha moments per a cada vi, em fixo molt també en el que 
menjo i és important que la tria tingui sentit", explica. 


Vi blanc ben empordanès. Lledoner blanc i Lledoner 
roig. Vinyes velles de pissarra. Perfecte per a un mar 
i muntanya. 


Hecho donde el arrebato es posible. Garnacha blanca 
y Garnacha roja. 5 lunas en barrica de roble. 


Complexity and drinhability. The good life. Grenache 
Blanc and Grenache Gris. 


"El Sauló, per exemple, és molt versàtil, aguanta el got 
de plàsticl Quan vaig de calçotada sempre el porto, és es- 
pectacular, ha estat guardonat als Vinari —premis que con- 
voca Vadevi.cat— i és un vi amb moltes capes, fruita, sota- 
bosc... Costa de fer", sentencia. 


Tenien aquella energia desbordant que només és pa- 
trimoni de la joventut. La innocència de qui no ha 
viscut gaire, però sí intensament. Una alegria que 


només acompanya els qui viuen el present sense pre- 
ocupar-se pel futur. Brindaven cada dia per l'amor, 
la pau i les festes amb un vi jove, de caràcter persis- 
tent i comunicatiu com ells mateixos. 


"El Sol i Vent és un vi de vinyes ecològiques, molt es- 
pecial perquè és el vi del projecte de final de carrera i l'he 
fet com m'ha donat la gana", reconeix entre somriures. Ex- 
plica que "és un vi d'equip que va començar de zero". Té 
el caràcter que a mi m'agrada, amb la supervisió de l'avi 
Lluís. És una declaració de principis, té força però és suau 
i delicat al mateix temps, elaborat amb lledoner negre, sirà 
i monestrell, és un vi amb autenticitat i caràcter. Probable- 
ment, amb el que em sento més identificada". 

Es va aturar i va acaronar els terrossos sorrencs d'a- 
quelles vinyes mentre es deixava abraçar pel sol i la 
tramuntana. Se sabia responsable d'aquell magnífic 
llegat i cuidant la terra el volia fer perdurar. Havia 
mamat aquell món des de ben petita i, a cop de jo- 
ventut, s'hi havia apassionat. No hi havia marxa en- 
rere. 


"El Comabruna neix d'una única parcel-la, a les vinyes 
de muntanya de Rabós, en sòls de pissarra. És el camí que 
busquem, mentre que el Terres Negres és un cupatge de 
vuit parcel-les seleccionades" una de les quals la visitem 
amb ella i es mostra corpresa pels ceps de lledoner que 
tanta suor li han donat i ara tantes recompenses. L'altra 
part de la mescla és carinyena —segons la normativa 
s'hauria de dir samsó—, però l'enòloga empordanesa in- 
sisteix a mantenir el llenguatge: "Les paraules són impor- 
tants i hem de defensar l'ús que n'han fet els pares i els 
avis", matisa. 


Buscàvem vinyes velles i vam estar de sort. En 
vam trobar una de molt vella i molt sàvia. Una que 
amagava carinyenes que amb prou feines aixecaven 
uns pams de terra. Una que s'entenia bé amb la tra- 
muntana... 


Hailus en català, espanyol i anglès acompanyen el vi 
d'Espelt a les contraetiquetes. L'essència descrita per l'e- 
nòloga amb l'assessorament de la Maria, la seva germana 
filòloga i periodista. "Es fa com es pot, tan bé com sabem", 
resumeix Anna Espelt. 


Panoràmica del golf de Roses, Empordà 


Amb el vi passa com amb els fills, és impossible triar 
una referència per sobre d'una altra. Per això se sincera en 
aquest aspecte: "Hi ha vins dels quals em sento més orgu- 
llosa, sí, però depèn de la coherència interna del vi amb 
mi mateixa i de les expectatives posades des de l'inici. Ara 
que creix el consum de vi blanc i rosat, li demano si aquest 
últim és, com alguns enòlegs diuen, més difícil d'elaborar: 
"Tot depèn del treball que fas a la vinya, a la recerca d'una 
bona maduració per obtenir després una acidesa alta", afir- 
ma. "El vi rosat es consumeix però qui el pren no ho diu. Fa 
cinc anys, però, que se n'està consumint més, tot i que als 
EUA, França i Holanda ja fa temps que se'ls valora", expli- 
ca l'enòloga d'Espelt. "Cal desacomplexar-se, són vins més 
versàtils del que pensem i que sigui fàcil de beure o més 
econòmic no vol dir que sigui menys bo o que la qualitat 
estigui en entredit." 

Fugint de modes i apellant al sentit i a la raó, Anna Es- 
pelt reconeix que li agrada tenir cada cop vins "més fres- 
cos'. M'ajuden en moltes coses i per aconseguir-ho hi ha 
d'haver intuició i experiència, per prendre en el moment 
encertat la decisió tècnica d'iniciar la verema". 


A Califòrnia em van obrir els ulls a 
les varietats locals, però fins que no 
vaig tornar a l'Empordà no ho vaig 
entendre 


Poc podia pensar quan duia a les espatlles en Berruga amb 
la Colla de Gegants de Figueres que el treball en equip li 
donaria taules de cara al futur. Com tampoc quan feia de 
monitora i després va assumir la direcció de campaments 
entre els 15 i els 20 anys. Tampoc imaginava aleshores 
que la gesticulació de la mare, mestra d'educació infantil, 
l'acompanyaria de per vida. El lideratge expressiu es 
manifesta des de ben petita, però passada la trentena és 
quan n'és conscient. "Estic superorgullosa del que hem 

aconseguit i penso que és un tema de maduresa haver 
començat a gaudir més del que tenim en cada moment. Sóc 
de les que m'aturo més a pensar en allò que falta per fer, 
en allò que està inacabat, en les coses noves, però visc amb 
la tranquilitat d'encarar nous reptes, els que em poso jo 
mateixa i els que em posa la vida. Per als meus, reconec que 
sóc més impacient. " 

Anna Espelt estudia Biologia a la Universitat de Barce- 
lona i com a llepafils que és, recorda que esmorzava Ous 
a Liverpool quan tenia una beca Erasmus. En finalitzar la 
llicenciatura, tot i estar becada per fer el doctorat, canvia 
d'opinió i aparca la biologia per endinsar-se en un món que 
havia descobert de petita. 

Inicia el segon cicle d'Enologia a la Universitat Rovira i 
Virgili vivint de ple la vida universitària tarragonina, pri- 
mer en un col-legi major i després, en un pis de lloguer a 
la Rambla Nova. No hi ha tornat gaire a Tarragona però 
en guarda grans records, sobretot de les amistats. "Vam 
compartir pis amb la Cristina Nieto, que ara treballa d'e- 
nòloga a La Manxa, i amb en Pep Aguilar i en Patri Mori- 
llo, enòlegs del Celler Comunica i Assessors." De la vida 
domèstica recorda, primer, les competicions per aprendre i, 
després, per fer bon dinar i de l'acadèmica, com compagi- 
nava el treball al laboratori de genètica vegetal, als matins, 
i les classes, a la tarda. Patri Morillo, amb qui manté encara 
una estreta amistat després dels anys de vida universitària 
conjunta, la radiografia així: "Sempre perdia el cul per tor- 
nar a l'Empordà quan estudiàvem a Tarragona. És de les 
persones que en els estudis era eficaç. Tenia facilitat per es- 
tudiar i aprendre sense necessitat de posar-hi molts colzes. 
Quan estudiava no tenia clar el futur, tot i que a casa tenien 
vinyes i l'avi preparava el nou celler. Va entrar-hi a poc a 


poc, fent-se càrrec de la viticultura primer i crec que és un 
encert el camí que ha recorregut fins a arribar a la gerèn- 
cia, que és tota una responsabilitat. Sempre l'he vist capaç 
i cautelosa. I crec que el millor de l'Anna està per arribar, 
l'expressió del lledoner va a més, el vincle amb el terrer... 
la seva habitació del pis d'estudiants era un caos, però de 
cap sempre ha estat molt ordenada." 

Durant dos anys es forma a l'antiga Facultat d'Enolo- 
gia de la URV, situada a l'avinguda de Ramón y Cajal de 
Tarragona. Recorda amb nostàlgia l'arquitectura de l'espai, 
especialment la del claustre, i considera fonamental la cre- 
ació de la finca experimental Mas dels Frares: "La finca és 
brutal. Per a l'aprenentatge és molt necessari, per enten- 
dre el que estàs aprenent, i també que els professors siguin 
professionals del sector i en actiu, que ho eren." Espelt re- 
memora haver visitat La Rioja en els temps d'universitat i 
quan li demano què la va sorprendre més, diu amb natura- 
litat: "La Laurell" 

Recorda l'aprenentage amb el professor Josep Maria Pu- 
jol-Busquets a la Universitat Rovira i Virgili. "Em va ajudar 
molt", reconeix, tot i que un dia els va etzibar a l'aula: "No 
sé què feu tantes dones aquí, acabareu al laboratori o bé 
fent de funcionàries." Il ara veu que tenia raó. Fa càlculs i 
de la seva promoció confirma que només hi ha dues enò- 
logues en actiu, treballant al celler i a la vinya. "Fa quinze 
anys no era fàcil obrir-se camí en el món del vi. Sempre dic 
que treballar a l'empresa familiar em va donar l'oportuni- 
tat que altres companyes no han tingut", se sincera. 

"La primera de la meva promoció va ser una dona, la 
Lourdes Jané", explica Josep Maria Pujol-Busquets, propie- 
tari d'Alta Alella i durant deu anys professor associat a la 
URV. "Per fi s'ha normalitzat absolutament el paper de la 


dona en l'Enologia i ocupa càrrecs que li pertoquen, abans el 
trànsit més habitual era al laboratori... 7, comenta. "Treballen 
al celler, surten a vendre, gestionen... amb tota normalitat i 
cada cop més les empreses són dirigides per dones. Quan 
era professor sempre explicava que dels deu alumnes més 
brillants, set o vuit eren dones, però si deixaves passar deu 
anys em dolia veure que no hi havia enòlogues a primera 
línia, una llàstima no poder seguir la carrera amb la matei- 
Xa potència que un home", relata orgullós del canvi que viu 
a la seva empresa i en la seva família, també. "La capacitat 
de responsabilitat de la dona és superior a la de l'home, i la 
implicació molt més alta. No sé si és efecte rebot per la neces- 
sitat de demostrar que jo no demano, però a Alta Alella ho 
veiem. Tenim dones liderant els departaments d'exportació, 
enoturisme, logística, comunicació... Il estem més tranquils, 
certament. La dona té un nivell d'implicació i responsabi- 
litat brutal", sentencia. Quan li demano sobre Anna Espelt, 
té paraules més que amables per a algú que va ser alumna 
i que ara tracta de tu a tu. "Ara som companys de feina i 
tenim una bona relació. Vaig tenir la sort d'impartir classes a 
l'últim curs d'Enologia quan els estudiants ja van per feina, 
no només a passar assignatures sinó que saben que l'ende- 
mà comença l'espectacle", afirma Pujol-Busquets. I afegeix: 
"L'Anna era i és una persona molt madura, que t'escolta 
molt i apreciava que el professor fos un professional en ac- 
tiu, era un contacte que acabada la carrera costava més de 
tenir. La veia molt desperta, pendent, i em va fer cas quan 
li vaig dir que marxés als EUA i parlés anglès perfectament, 
que no es tanqués a casa, perquè li vindria una onada de 
responsabilitat terrible." 

Josep Maria Pujol-Busquets creu que el cosmopolitisme 
és important en la feina actual d'Anna Espelt, li ha donat 


força i ho ha sabut gestionar perquè "és una persona de 
ment oberta, pendent del que passa, escolta i pregunta". 
"Quan feia d'estudiant ja era així, les sensacions que des- 
perta són les d'una persona que aprofita el temps", resu- 
meix. "Es capaç de venir a Barcelona des de l'Empordà a 
tastar un vi i si tens aquesta capacitat de moure't, aquesta 
inquietud... Té una responsabilitat brutal, un projecte d'en- 
vergadura però està molt preparada per fer-ho, en destaco 
sobretot l'actitud." A més a més, Pujol-Busquets es desfà en 
elogis personals: "El seu caràcter és encantador, és dolça, 
divertida, llesta, moderna..." 

Preguntada per si és masclista el món del vi, exclama: 
"Com tot el mónl" Amb 23 anys entra a dirigir la secció de 
viticultura del celler per malaltia de l'avi Lluís i reconeix 
que no va ser cosa fàcil. "Sis mesos després d'acabar la uni- 
versitat vaig haver d'entendre'm amb senyors de 50 anys. 
Els va costar acceptar el meu paper, però penso que s'ha de 
demostrar el que es val treballant i s'ha de saber demanar 
disculpes quan toca." És la manera de fer-se valer. 

Va ser a la biblioteca de la URV on va escriure un correu 
electrònic en anglès — supervisat per una estudiant nati- 
va— per anar-se'n a fer pràctiques d'enologia a Sonoma, a 
Califòrnia. Recorda que era en un emprovador quan la va 
trucar el professor i enòleg Raúl Bobet per suggerir-li com 
havia de fer els passos per presentar la proposta al celler. 
Els primers dies a Belvedere V/inery els va passar amb dues 
becàries revisant la premsa, però aviat li van encarregar la 
gestió de bótes amb altres professionals mexicans que eren 
a l'empresa. Hi va ampliar horitzons "durant una verema 
llarga de 4-5 mesos", concreta, i va trobar dues persones 
clau amb les quals ha mantingut fins a l'actualitat la relació 
professional i l'amistat: Andrevv Martes i Arthur O'Connor, 


que li va obrir els ulls a les varietats locals. "Va ser clau per 
entendre'n la importància, ja m'ho deia el 2004 l'Andrev i 
jo ho he entès ara, deu anys més tard", reconeix . I enmig 
d'aquesta conversa, Espelt recupera el nom d'Agustí Vilar- 
roya: "Es la persona que ha transformat el país en l'àmbit 
vitícola des d'un punt de vista realista." Professor a la URV 
del qual ella en destaca el valor humà, creu que Catalunya 
té una assignatura pendent amb ell en el terreny professi- 
onal: "Es mereix que el país li faci un reconeixement", sen- 
tencia. 

Anna Espelt no ha deixat mai d'estudiar. L'exercici de la 
professió l'ha posat en contacte amb molts altres professi- 
onals del món del vi, però a més a més l'enòloga d'Espelt 
ha hagut de liderar un equip, per la qual cosa ha volgut 
formar-se. Després de fer un MBA recorda la finalització 
del programa Jo, Directiva, promogut per la Generalitat de 
Catalunya: "Un curs de mentoria destinat al lideratge en 
femení que ens va donar moltes eines per comunicar, per 
emprendre i per ser referents en el món rural." No és casual 
que recordi encara com van ser els inicis al celler: "El pare 
em va contractar en una taula, en acabar de dinar, i em va 
dir que el gran repte serien les persones de qui m'envoltés, 
que em farien créixer." Celler Espelt és una empresa on tre- 
ballen moltes dones. Hi són per competència professional 
però ella no amaga que aquesta desigualtat li agrada. Com 
també que els estudiants en pràctiques de màrqueting de 
la Universitat de Girona tinguin l'encàrrec d'analitzar les 
debilitats comunicatives del celler i convertir-les en opor- 
tunitats que després s'estudien i s'implementen. "Dono 
confiança a les persones, no sóc exigent, la confiança m'a- 
juda, no perdo energia, i no només busco aptituds en els 
companys de feina sinó també feeling personal." 


Gairebé al moment del comiat —sembla que vol passar- 
hi de puntetes—, esmenta que va ser guardonada amb el 
prestigiós premi Jaume Ciurana, que convoca anualment 
la URV, després de presentar un projecte de final de carrera 
que ara és una realitat, el Sol i Vent d'Espelt. El jurat selecci- 
ona els guanyadors per l'expedient universitari, el currícu- 
lum i un informe confidencial elaborat per la Comissió de 
la Facultat d'Enologia, però el treball final — en aquest cas 
un projecte enològic— hi té també un percentatge reservat. 
La distinció la porta amagada i s'intueix que ja en va tenir 
prou amb la reputació entre estudiants de promoció i el cer- 
cle universitari més immediat quan l'hi van concedir. Jau- 
me Ciurana, enòleg, va ser el primer responsable de l'Ins- 
titut Català de la Vinya i el Vi (INCAVI) i una figura molt 
destacada en la difusió i el coneixement dels vins elaborats 
al país. El 2015 els premis han arribat a la quinzena edició. 


s'a 

LES MANS 


" Amb totes dues mans / alçades a la lluna, / 
obrim una finestra / en aquest cel tancat" 


"Vindicarem la nit/ i la paraula dona. / Llavors 
creixerà l'arbre/ de l'alliberament" 


Maria Mercè Marçal 


Què et diuen les teves mans72 

He pensat sempre que tinc dits de nena petita. 
Però més enllà d'això, representen el fer, el contacte / 
amb la vinya. i 


lles d'un altre enòleg2 / Ú 
Per la verema canvien de color. 


lles d'un sommelier2 
En general són elegants i delicades, perquè no té res 
a veure tocar raims, ceps o bótes que tocar copes. 


lles d'un professor2 
Espero que tingui les mans d'allò que ensenya. S'ha 
de ser coherent. 


lles d'un crític de vins2 
Me les imagino tacades de vi negre després d'un tast 
llarg. 


VI Il PROJECTE DE VIDA 


e Volem fer coses autèntiques però 
que s'entenguin 


Espelt és per a mi un projecte de vida. La forma que tinc de 
connectar amb les arrels, de viure els cicles, de cuidar una 
part de la meva terra. És fantàstic dedicar-se a un ofici que 
proporciona plaer a la gent. Un ofici que em permet dur una 
mica d'Empordà arreu del món. Treballem per fer vins cada 
cop més autèntics, amb caràcter, que reflecteixin el lloc 
d'on provenen. Vins mediterranis que no perden la frescor 
i dels quals sempre ens ve de gust una segona copa. (31 


fat) 


"No tinc un dia estàndard però sempre començo aviat al 
matí." El dia que ens citem a Vilajuiga ha arribat al celler 
a un quart de set per avançar feina, preveient que estarem 
tot el matí entre vinyes. Habitualment hi arriba a les vuit. 
"Reparteixo les hores a la vinya, tastant sola o amb en Xavi 
Martínez, enòleg, i després ja em dedico a la gestió i a la 
comercialització", relata. "En viticultura intervinc bastant, 
però és l'Ester Pérez qui controla la vinya i en enologia mar- 
co els estils", comenta amb l'orgull d'estar consolidant un 
equip de treball que rema en la mateixa direcció que ella. 
"Volem fer coses autèntiques però que s'entenguin. És 
com un bon vestit, que ha d'estar ben tallat per quedar bé", 
explica per deixar clars els objectius. "Elaborem vins més 
autèntics però bevibles, el que en anglès anomeno comple- 
xity and drintability. Que dimecres a la nit vols fer un vi amb 
la parella, doncs obres l'ampolla, no cal que sigui un dia 
especial per fer-ho", afirma amb convenciment. Espelt re- 
corda que l'any 2000, quan era a Califòrnia fent pràctiques, 


va exclamar més d'un cop: "No m'agrada aquest vil" Molts 
eren enfustissats i deixaven veure o poc o gens l'expressió 
del terrer. 

"A Espelt treballem sobre tres pilars, busquem sòls 
interessants amb microclimes particulars i hi són pujant 
a la muntanya, a les vinyes velles i en espais naturals es- 
pecials com és Mas Marés, recuperem les varietats locals, 
i explorem la viticultura ecològica. Actualment en tenim 
80 hectàrees i cada any n'hi anirem incorporant més." Són 
els fonaments d'Espelt que, on millor s'entenen, és passe- 
jant per la vinya. Els ceps mesclats de lledoner roig (gar- 
natxa grisa) i carinyena on neix el Terres Negres es vini- 
fiquen parcel-la a parcel-la. N'hi ha un total de 26 de les 
quals només 9 són escollides per elaborar finalment el vi, 
una pràctica que van iniciar fa cinc anys. Minuciosa, lenta, 
però després sorprenent en boca. "Fer un vi fàcil d'enten- 
dre no és dolent, hem de començar a deixar de mirar-nos el 
melic", sentencia l'enòloga en aquesta batalla seva contra 
l'elitisme del vi. "No ens hem de deixar perdre les arrels, el 
valor dels avantpassats ens dóna moltes pistes. Jo he après 
moltíssim del senyor Josep, propietari d'aquesta vinya, on 
es mesclen els ceps de 85 anys, per la seva mirada sempre 
vital i positiva", explica. Il afegeix que recorda com li va sa- 
ber transmetre que no totes les vinyes velles són bones: "Hi 
ha vinyes velles i sàvies i vinyes només velles, igual que hi 
ha persones velles i sàvies i persones velles. En Josep era 
vell i savi, i la importància de la planta no es troba només 
en l'edat, sinó en el sòl, l'orientació, la varietat plantada..." 
El mapa de la vinya d'Espelt està perfectament dibuixat al 
nou espai vveb": 


RABÓS. 'Vinyes velles, molt velles d'entre 30 i 114 
anys. Carinyenes que amaguen al seu interior petites 
quantitats de lledoner roig o trossos de lledoner blanc. 
Vinyes velles i sàvies, plantades sempre sobre pissar- 
res. Rendiments molt baixos que ens donen complexitat 
i potència. Buscàvem vinyes que ens ensenyessin qui 
som, qui érem, i vam trobar aquestes joies." 


MAS MARÉS. "Vinyes vora el mar i dins el Parc Natural 
del cap de Creus. Vinyes ecològiques en un projecte 
que va més enllà de la viticultura, en què procurem for- 
mar un mosaic on les vinyes es barregin amb els suros, 
les pastures i les estepes. On el conjunt sigui un eco- 
sistema més madur i un increment de la biodiversitat. 
Granits, tramuntana i vent de mar, la suma ideal per fer 
vins ben mediterranis: complexos, intensos i delicats." 


MUNTANYA. "Al voltant del celler tenim, en un enclava- 
ment granític, les vinyes de muntanya. Es van plantar 
entre el 1998 i el 2002, i bona part van ser el projecte 
de final de carrera de l'Anna. Vam començar a enfilar- 
nos un altre cop a la muntanya per retrobar els terroirs 
empordanesos autèntics. Són 25 hectàrees completa- 
ment ecològiques, de varietats negres, on predominen 
les mediterrànies. Va ser també la nostra primera ex- 
periència a l'hora de refer terrasses, tan importants per 
evitar l'erosió en el nostre clima de torrentades." 


PLA. "Són les vinyes de davant del celler. Hi trobem 
lledoners blancs i negres, macabeus i altres raims que 
utilitzem per als vins més joves. Són l'origen del celler, 
on vam començar i a partir d'on hem anat aprenent el 
que sabem." 


Probablement la recuperació i la divulgació del lledoner 
roig ha estat una de les seves empreses més importants en 
els últims temps. Empeny amb força aquesta tasca i reco- 
neix que no ha estat fàcil: "M'ha costat molt d'entendre la 
planta. Aquí, a l'Empordà, el lledoner roig s'emprava per a 
la garnatxa dolça tradicionalment, però nosaltres ens vam 
obstinar a fer un vi blanc primer, el Quinze Roures... És una 
varietat empordanesa amb molta història però tanmateix 
amb molta personalitat. La bellesa no és evident en el cep, 
però tenen molt de rotllo i molt de treball", assegura. 

"Lledoner roig, garnatxa roja i garnatxa grisa són di- 
ferents paraules per anomenar el mateix raim. És exòtic, 
ni blanc ni negre, sinó rosat. És difícil trobar-ne una vinya 
sencera i sovint estan barrejats amb altres varietats. És més 
vigorosa que la carinyena, la qual sovint acompanya, i molt 
resistent tant a la tramuntana com a la sequera", relata 
l'Anna, sabedora que "dóna els millors fruits —més rosats 
que grisos— quan madura bé". "Això acostuma a passar en 
sòls pobres. També cal que siguin ceps típics de l'Empordà, 
no els que van arribar de França", conclou. 

Quan li demano si el camí per expressar el terrer són els 
vins varietals, com apunten alguns enòlegs, diu convençu- 
da: "Fem vins varietals si sabem que anirà bé, però no és 
imprescindible, no és cap obsessió fer-los, estem molt con- 
tents dels cupatges i ens donen bons resultats." 

És clara, com també ho és per respondre si el vi parla de 
sexes. "La personalitat d'un vi la dóna l'enòleg, és clar que 
la feminitat s'hi reflecteix, però no és determinant." El fac- 
tor humà, la varietat, el clima i ara se sincera amb el treball 
de la terra: "M'agrada el concepte borgonyó: treballar la 
terra per parcel:les, m'interessen profundament les arrels, 


però també les personals, familiars i socials de la gent que 
treballa amb nosaltres." 

"A Celler Espelt ens vam avançar molt en la professio- 
nalització, a avançar el relat, vam incorporar fins i tot un 
director, Xavier Cepero, vam tenir clar que comunicar era 
essencial", explica l'Anna Espelt. I aquesta visió o aquest 
fet de preveure el futur no només el van aplicar en el ter- 
reny de la comunicació sinó també en l'exportació. Els re- 
sultats es recullen anys després. "El pare tenia una gran 
visió i sabia que hauríem de vendre al món. Al celler abans 
que una secretària ja hi havia director d'exportació, l'any 
2003. Vam veure que a Madrid no hi vendríem gaire i vam 
fer l'aposta a l'exterior. Als inicis el nostre mercat era local 
però ara ja comercialitzem a una vintena de paisos d'arreu 
del món comptant que els principals són els EUA, Japó, Ca- 
nadà... Entrem també en el mercat xinès, però encara es pot 
fer millor", reconeix. 

Mirades a l'exterior i també molt endins, al país. Anna 
Espelt parla de "renaixement a l'Empordà o la postadoles- 
cència vínica" en un article que recull el blog d'Espelt per 
donar compte de la conferència tast que va impartir fa uns 
mesos a Monvínic per encàrrec de la vinateria amb més 
projecció internacional del nostre país. Va ser una proposta 
que li ha permès endinsar-se en cellers de la regió empor- 
danesa que mai havia visitat i fer un exercici d'autoavalua- 
ció de l'status quo al mateix temps. 

"L'Empordà és una gran postal envejada per molts i 
motiu d'orgull per a d'altres", comença el text, i acaba di- 
ent que "allò local, tal com va dir un dia Dalí parafrasejant 
algú altre, ens fa universals. I si volem qualitat, aquest és 
el camí. Ens emmirallem en la cuina, que ens ha demostrat 
molt a la vora que l'excel-lència és possible". Recuperant el 


passat grec i romà del món vinícola empordanès, ressaltant 
l'auge de les cooperatives del segle XX, s'arriba al moment 
culminant, el que anomena "la reconquesta del terrer em- 
pordanès": 


El renaixement cap a la qualitat del vi de l'Em- 
pordà es va originar a finals dels noranta, quan 
alguns viticultors van començar a buscar maneres 
de millorar els vins elaborats amb els raims del 
pla, tot i que aquest pas qualitatiu es va traduir 
en una colonització de les varietats foranes, plan- 
tades no sempre als llocs més adequats. Amb els 
anys, i gràcies a gent com en Didier de Mas Estela 
i l'exportació, hem après a revalorar les varietats 
locals, els bons terroirs i la viticultura ecològica o, 
si més no, respectuosa amb el territori. Aquesta és, 
de fet, la direcció que han anat prenent la majoria 

de cellers de la zona els últims anys, cadascú en la 
seva mesura i al seu ritme. I és un canvi en el qual 
creiem profundament. 


Una nova fornada d'enòlegs està reinterpretant la his- 
tòria vitivinícola de l'Empordà. Tenen el camí clar, la for- 
mació i l'experiència que han vist a casa, més el seny i la 
rauxa. Encara no sé com sóc, de Montserrat Vayreda, marca 
el to de la conferència d'Anna Espelt a Monvínic resseguint 
projectes innovadors i singulars, varietats locals plantades 
en diferents tipus de sòls i elaboracions més reductives que 
oxidatives. Per a aquell qui vulgui fer el viatge a casa, la se- 
lecció del tast, feta per ella mateixa, és Martín Faixó Perafita 
Picapoll 2013, La Vinyeta carinyena blanca Microvins 2013, 
Cellers Mas d'en Guilla rosat Vinya del Metge, Espelt Lle- 
doner roig 2013, Clos d'Agon 2008, Castell Perelada Aires 
de Garbet 2012, Can Sais Selecció 2011, Martí Fabra Masia 

Carreres 2010, Espelt Comabruna 2011, Vinya d'Olivar- 
dots Samsó Pissarra 2009, Cooperativa d'Espolla Empordà 
Dolç-Garnatxa Solera i Mas Estela Dolç Just. 


Feia temps que teníem ganes de compartir. Com- 
partir l'Empordà i els seus paisatges líquids com 
la tramuntana, la carinyena, el lledoner, l'Albera, el 
cap de Creus, les terrasses, les pissarres o el sau- 
ló. Compartir tot allò que procurem posar a les am- 
polles. I també de compartir l'Empordà que no es 
beu, la cultura que som i que ens rodeja, els racons 
que ens ajuden a pensar i els que ens ajuden a fer 
que la vida sigui vida. 


"L'estació de l'any que més m'agrada2 Totesi Però pot- 
ser la primavera més perquè està tot florit i ufanós i convida 
a fer excursions. En canvi, d'agost a octubre no tinc temps 
per a res, estem en plena verema", explica Anna Espelt. 


e Pensava que en Didier era extrava- 
gant, però el que ens explicava ja 
fa anys és la forma de treballar que 
considero més sensata per fer el vi 

al cap de Creus 
Una altra persona que ha influit en Anna Espelt és Didier 
Soto, enòleg del Celler Mas Estela: "He conegut el seu avi, 
que duia el vi a la sang. Amb el seu pare no vam tenir la 


mateixa relació però va preparar el terreny a l'Anna. Es una 
noia llesta com la fam", exclama. I afegeix: "Una biòloga 


molt preparada que primer no tenia clar això de l'enologia 
però finalment hi ha trobat el sentit." 

Didier Soto és un referent en viticultura biodinàmica a 
Catalunya i a l'estranger i explica que "el país no estava 
preparat per entendre l'esperit del vi fa quinze o vint anys". 
"Qualsevol producte que surt de la terra està sota el domi- 
ni de la biodinàmica", afirma amb convenciment. "Fa vint 
anys, hi havia un desert en aquest tema. Fer vi està a l'abast 
de qualsevol, però fer un vi autèntic és una altra cosa. S'ha 
de respectar el lloc en què es produeix. Hi ha una tradició, 
unes normes, un territori que s'ha de comprendre", con- 
clou. Anna Espelt i Didier Soto comparteixen taula gairebé 
setmanalment i aviat ell li va endevinar "la intel-ligència 
i la sensibilitat". "És una persona oberta sempre a apren- 
dre noves pràctiques culturals i a entendre l'esperit del vi", 
assegura fent referència a allò que ell mateix pregona. Es 
coneixen des de fa una dècada i, sense que hi hagi hagut 
cap intenció, Didier Soto reconeix que "li ha fet veure el vi 
d'una altra manera". L'enòleg de Mas Estela sap que ella té 
una gran responsabilitat a Espelt i no pot frivolitzar amb la 
seva feina perquè a final de mes té molts treballadors a sou, 
però, en canvi, ha trobat un espai on es permet expressar 
lliurement les noves inquietuds vitivinícoles: "A Roses ha 
començat a transformar la vinya heretada de la família. Les 
treballa amb sistema ecològic, és el seu camp d'experimen- 
tació, però és un camp ben real, que camina cap a la biodi- 
nàmica. A poc a poc a Mas Marés hi veurem una evolució 
i també en l'Anna. No és ni ràpid ni aillat, és un camí llarg 
que només el poden emprendre persones amb rebel-lia." 

"La biodinàmica la portes a dins, és voler que la na- 
tura s'expressi en harmonia, els insectes, els animals, tots 
els agents que acompanyen la vinya i hi intervenen han 


de viure en equilibri, i la planta passa a ser secundària, un 
element més. És una opinió personal però crec que impres- 
cindible per arribar a l'autenticitat de les coses, per aconse- 
guir un producte genuí que sigui la firma d'una orografia 
determinada. El vi que arriba a través d'aquesta filosofia 
no pot ser copiat", argumenta Didier Soto. La defensa de la 
viticultura biodinàmica que practica el porta a afirmar que 
"d'aquí a dos dies, el vi serà cultura o no serà". Està con- 
vençut que Espelt arribarà a elaborar un vi amb gust a les 
vinyes de Mas Marés. Insisteix que el procés de canvi mai 
és immediat, però afirma que "creure en les coses i tenir-ne 
el convenciment són fonamentals per arribar a la meta". 
"No hi ha dos anys iguals, no hi ha dos vins que s'assem- 
blin, costa d'entendre, ho sé, però la realitat és la que és, cal 
comprendre la natura i respectar-la." 

"Tenia dues opcions per avui, o cuinava per a vosaltres 
o us portava al Compartir de Cadaqués", revela Anna Es- 
pelt al volant, quan seguim la conversa de camí al restau- 
rant. Es decanta per la segona i no li falten raons: "És el que 
vull ser quan sigui gran, el model del Compartir, un easy 
going en el món del vi, fer vins de qualitat excel-lent que 
poden ser complexos i difícils però que tenen una història 
per a qui la vulgui resseguir i per a qui no, que els assabo- 
reixi, simplement." 


"Per què l'Empordà màgic2 Per la senzilla raó que 
aquesta terra tan real, palpable i atractiva sembla 
que, per art de màgia, hagi fet seves totes les ex- 
pressions, contrastos i meravelles d'una natura ro- 
busta que tan aviat s'eixampla i es dilata en planes 
ubèrrimes i productives com s'encara amb la mar 
i s'arredossa a prop, o s'enfila pels estreps de les 
muntanyes fins entaforar-se pels congostos i aigua- 
vessos, en petites valls que guarden molts testimo- 
nis de l'home primitiu. Així els menhirs i dòlmens 
que s'alcen en molts replecs de les Alberes o s'afer- 
ren en els altiplans d'alguns dels turons i pujols que 
envolten Roses." Montserrat Vayreda, L'Empordà 
Màgic, l'Alt Empordà, 1988. 


La rauxa empordanesa es manifesta en l'art i en la cui- 
na. Té els màxims exponents en Salvador Dalí —si hi hagués 
contacte amb el més enllà confessa que li hauria demanat les 
etiquetes per als seus vins— i Ferran Adrià. S'hi sumen els 
germans Roca, amb el guardó de millor restaurant del món 
2013 i 2015, concedit per la revista anglesa Restaurant Maga- 
zine. A Espelt respecten la mirada dels cuiners amb bressol 
empordanès, però també els que hi ha a la primera línia gas- 


tronòmica mundial. A la sala de tast hi ha reproduccions de 
petit format de Fermí Puig, Sergi Arola, Carme Ruscalleda, 
els Roca i Ferran Adrià... "Des del poble, des de la base, han 
aconseguit l'excel-lència, per això són a l'altar de la sala de 
tast, la seva mirada ens fa més existents", revela Anna Es- 
pelt. Tots han passat pel celler en un cicle de conferències 
sobre gastronomia en què el vi té un paper indiscutible, for- 
ma part de la piràmide de la dieta mediterrània declarada 
patrimoni mundial de la humanitat per la UNESCO. 

Celler Espelt és un dinamitzador cultural a l'Empordà, 
ja que és capaç de reunir els millors cuiners, d'organitzar 
concursos d'epigrames vínics o de ser referents en l'aposta 
per les arts visuals. "Fins fa poc anàvem nosaltres a la recer- 
ca dels artistes, ara passa a la inversa. Ara mateix tenim en 
marxa el projecte Vinya Lluerna, del figuerenc Jordi Mitjà, 
que consisteix a recollir rocs i pedres del vinyet, netejar-los 
i pintar-los amb traces lluminoses. Un cop assecada la pin- 
tura, es dibuixen amb color diferents tipus de formes i un 
cop estiguin acabades, es col-locaran amb silicona sobre els 
pals de la vinya. De dia són rocs pintats, de nit, a la llum de 
la lluna, lluernes", explica l'enòloga. A l'interior del celler, 
en canvi, hi ha treballs d'estudiants de dibuix i al llarg de 
l'any van renovant les obres. 

No és casualitat que, ben a prop, a Roses, hagin obert 
el VVine Family Museum, una iniciativa privada per viure 
i entendre el vi que finalitza amb un tast dels vins de Coll 
de Roses. Les tres referències d'Anna Espelt "reflecteixen 
el caràcter senyorial de la imponent casa que aguaita les 
vinyes des de fa segles així com el clima mediterrani que 
les abraça", s'explica al vveb. 


Coll de Roses ofereix als visitants un recorregut 
audiovisual que permet copsar de manera amena 
i poètica, però a la vegada amb profunditat i rigor, 
el procés d'elaboració del vi. A través de diverses 
sales i mitjançant els cinc sentits, es pot veure com, 
del seu estat més primigeni a la vinya, el vi passa 
pel celler i les barriques fins a arribar a la taula. La 
visita acaba a l'antic trull d'oli de la casa, en el qual 
s'exposa la importància de l'olivera i l'oli a la zona 
i, seguidament, es passa a fer un tast dels vins de 
Coll de Roses. (4/ 


Coll de Roses s'alça a Mas Coll, un marc incomparable, 
una finca vinculada al món del vi des de fa segles, fins a 
tretze generacions de la família s'han dedicat al cultiu de la 
vinya, l'olivera i el blat en aquest entorn. 

Però si hi ha un lloc amb màgia, és el cap de Creus i les 
vinyes de Mas Marés. El futur que ella espera, a vegades, 
amb desassosec. 


La geologia del cap de Creus és especial, s'ha estu- 
diat àmpliament i és present als quadres de Dalí i 
tants altres artistes que ha inspirat. (5J 


L'Empordà amaga molts racons autèntics. Paisatges que 
són quadres que han inspirat poetes, escriptors i pintors. El 
cap de Creus n'és el màxim exponent. 


La viticultura ecològica, la mediterraneitat i la tra- 
muntana són els nostres fets distintius. Som gent 
tossuda i entramuntanada. Creiem en els sòls i els 
respectem. Cultivem vinyes de muntanya, on els 
nostres ancestres ja havien plantat i n'havien fet ter- 


rasses. Sabem que la garnatxa és la que millor s'hi 
adapta, com nosaltres, als vents de tramuntana. (6) 


Les finques de Mas Marés d'Espelt, les del Celler Mas 
Estela i Mas Sa Perafita de Martín Faixó comparteixen espai 
al parc natural i els tres productors de vi s'han unit en una 
associació que vol donar a conèixer "el paisatge i la biodiver- 
sitat de la terra que ens acull i on cultivem vinya i hi fem vi. 
També pretenem donar a conèixer els vins que hi elaborem i 
diferents maneres de conèixer el cap de Creus, de la terra cap 
al mar, en comptes de l'habitual de mar cap a terra". 

L'entitat du per nom Ceps del Cap de Creus i els tres 
impulsors tenen molt clar que s'ha de fer saber que "el cul- 
tiu al parc natural, a més a més de ser ancestral, és una 
font de riquesa per als ecosistemes, i un treball respectuós i 
ecològic fa que l'impacte del cultiu sigui favorable tant per 
a l'evolució dels ecosistemes i paisatges, com per ajudar en 
la prevenció d'incendis que tant mal fa a la nostra zona". 
Amb el suport del parc natural que els va reunir per pro- 
moure aquesta iniciativa, la viticultura adquireix un caràc- 
ter molt més respectuós i místic en aquest espai verd que 
mira al mar i es deixa banyar per la brisa. 

"Els vins s'elaboren a partir de vinyes de muntanya 
—justament les que Anna Espelt recupera per als projectes 
de present i futur— on els sòls són la clau per a la quali- 
tat del vi. Poc profunds d'origen granític o pissarrós, amb 
pendents importants, que en molts casos van obligar els 
avantpassats i a nosaltres mateixos, en l'actualitat, a fer 
terrasses per poder cultivar-los", relaten a l'uníson Espelt, 
Mas Estela i Martín Faixó. "Són vins de muntanya i de mar 
a la vegada. El Mediterrani dóna força i caràcter a aques- 
tes vinyes, acostumades tant a la tramuntana com al vent 
de mar. Aquesta influència del vent i del salnitre aporta un 


caràcter més fresc i complex als vins i obliga els ceps a ser 
tossuts i resistents, com els viticultors que els cultiven. La 
garnatxa i altres varietats mediterrànies s'adapten perfec- 
tament a aquestes condicions", comenten. 

Els integrants de Ceps del Cap de Creus van introduir 
de forma gradual i natural la viticultura ecològica i el fet 
de tenir vinyes al parc natural ha estat cabdal per guanyar- 
ne consciència i considerar que la terra que s'ha heretat cal 
llegar-la en millors condicions encara, si és possible, a les 
generacions futures. De fet, Mas Estela és referent mundial 
en agricultura biodinàmica. Amb la suma d'interessos, es 
vol potenciar un enoturisme sostenible que presti atenció 
al paisatge. 

Per aquest motiu, s'organitzen visites conjuntes a les 
finques d'Espelt, Mas Estela i Martín Faixó. L'associació 
proposa que es tastin els vins dels tres cellers amb diferents 
modalitats de visita: amb guia o sense, amb guia però a càr- 
rec d'un dels tres propietaris dels cellers i amb disponibili- 
tat d'allotjament a Mas Estela o Sa Perafita de Martín Faixó. 
"La vinya ha estat present des de fa segles al parc natural. 
En donen fe les terrasses que dibuixen el paisatge. La vinya 
millora l'ecosistema i, plantada en mosaic, en combinació 
amb altres tipus de cultiu (suros, pastures, estepa, oliveres) 
s'observa que, a més, millora de forma important la biodi- 
versitat. Però perquè els ecosistemes del cap de Creus pu- 
guin millorar, és necessari aturar el principal problema de 
la zona: els incendis i la vinya és un mètode de prevenció 
immillorable", coincideixen a assenyalar els tres elabora- 
dors, incansables i insaciables. 

"Guardo el record de quan arribàvem al cap de Creus amb 
els pares, amb una barca petita, i ens duien a dos racons ai- 


llats. Un cop deixaves el mar, havies de caminar una estona, 
i estar allà, dinar allà i la sal se't quedava sobre la pell." Hi 
ha una part emocional molt gran en el relat personal d'Anna 
Espelt en aquest paisatge evocador que és el cap de Creus i 
ara omple de somnis de vinya. Sobre terres de pissarra, amb 
un microclima de VVinhler 3 —mentre a Vilajuiga és de 4— 
amb més complexitat que en altres espais empordanesos, 
emprèn un projecte ecològic que per a ella és el futur. "La 
vinya assegura la biodiversitat del parc, ho fem amb Mas 
Estela i Martín Faixó, amb en Didier, que fa temps ja parla- 
Va de varietats locals i vi ecològic, aleshores ho considerava 
extravagant però ara és la forma de treballar que considero 
més sensata per fer el vi en aquest espai." El cap de Creus és 
per a Anna Espelt el cor del seu projecte. "El més important 
és que el vi sigui bo", resumeix quan li demano si la biodi- 
nàmica és el camí. "La biodinàmica són cicles de 28 dies, en- 
tenc que hi ha una coincidència entre la viticultura i els cicles 
de la lluna, com també hi és en altres àmbits de la vida, em 
sembla de sentit comú, però la qualitat s'ha de considerar 
per sobre de tot", reconeix. Aquesta zona és un mosaic de 
paisatges que desemboquen al mar, on pasturen les vaques 
sense cap pressa. La farigola hi té unes aromes perennes i 
més contudents que en cap altre racó de l'Empordà. Ella la 
cull amb la mà, l'apropa al nas i s'embolcalla d'una aroma 
mediterrània desitjada. Seu a la vora del camí, tanca els ulls 
i escolta els silencis. O el cor, que li batega a Mas Marés. "La 
farigola aquí és més fina, més delicada, més complexa, més 
intensa", diu uns segons de silenci després. I tot això es tras- 
lladarà als vins després. Espelt hi té 25 hectàrees plantades. 
25 motius per emocionar-se. Les vistes són de postali que- 
da extasiada pel paisatge que ja sap. "Ho sents tot, això, ho 
notes. No pretenc que sigui heroic, però sento que quan sóc 


aquí no treballo. Hi ha màgia, serenor, pau...", va dient amb 
exaltació pausada. 

I aquí s'entén que per ella sovint "és més important fer 
que explicar". Que Espelt és un projecte que s'ha de comuni- 
car i es fa amb una vitalitat aplaudida, però el més important 
és aconseguir satisfer els paladars diversos que el beuen. Ha 
de quedar clar que "intentem plantar el que toca a cada lloc, 
que cada àmbit del celler ha de tenir la seva estratègia i res- 
ponsabilitat". "Volem connectar amb les noves generacions 
perquè són el futur, i del seu gaudi en depèn el nostre, els 
respectem i volem que desapareguin tots els prejudicis". 


Quan creo un vi, intento que tingui 
molt de contingut, és un regal ama- 
gat en una ampolla, pero si algú no 
el troba i en gaudeix, també és genial 


"Amb l'enoturisme volem que siguin una mica més feliços, 
si aconseguim que en gaudeixin, que s'emportin el paisat- 
ge a la copa, l'autenticitat, ja ho tindrem tot. Creiem en la 
síndrome del celler visitat. M'apassiona si les persones que 
ens visiten veuen el que fem, perquè quan beguin vi en 
gaudiran més encara." 

Està convençuda que la prioritat d'Espelt és obrir les 
portes, fer que tothom que visiti el celler i la botiga gau- 
deixi del vi, convidar al tast sense plantejar cap tercer grau 
perquè "és injust fer judicis de valor". Salvador Dalí escri- 
via que "el veritable pintor és aquell que és capaç de pintar 
escenes extraordinàries al mig d'un desert buit. El veritable 
pintor és aquell que és capaç de pintar pacientment una 
pera envoltat de tumults de la història". Aquesta empre- 


sària és capaç de fer grans vins i lluitar perquè el soroll de 
l'elitisme no ens faci oblidar quina és la base, el vi, l'ali- 
ment, el gaudi. 


RE OX 


"He après a viure amb cicles que duren 28 dies i a usar-los 
de forma que m'ajudin en el meu dia a dia", confessa. Es 
declara lectora de Miranda Gray, de qui ens recomana Luna 
roja: "VVomen are lilçe the Moon, vve change gradually from 
day to day. You never see the vvhole of the cycle, you can 
only ever see on phase." 

Gray una escriptora i professora espiritual i els seus tex- 
tos han ajudat Anna Espelt a comprendre la vida en femení 
i viure-la més pacientment: 


VVhen vve match a tas to the enhanced shills vve 
experience in a phase, not only vve can do things 
better and quicher- vve also feel greatl Our mens- 
trual cycle is an amazing instrument for creating 
achievement AND happiness. (71 


També suggereix lectures de Clarissa Pinheola, psicoana- 
lista, com Mujeres que corren con los lobos, per entendre's i 
saber nadar, tot sovint, a contra corrent. Saber que "si no 
demanes, les coses no passaran mai soles" i per aquest mo- 
tiu sempre ha estat decidida i proactiva. "Quan algú ho és, 
se l'ha de cuidar", sentencia. Ho ha après ara, passada la 
trentena, després d'observar petits grans gestos com un de 
la seva filla de 9 anys. És recent, coincidint amb les trobades 
familiars de Nadal. Conviden a dinar els pares i els tiets. 
L'Anna i el Víctor preparen l'àpat i el repertori dels vins. 
Passen el matí enfeinats a la cuina. La cunyada truca a l'An- 
na i li prenguta si cal res. L'Anna diu que no. La petita creu 
que sí. Torna la trucada d'amagat a la tieta i li diu: "Porteu 
un ram de flors per presidir la taula." 


ITINERARIS PERSONALS 


e El lledoner roig és assalvatjat però 
amb un punt de civilització, versà- 
til, demostra que som terra de pas 


Es troba a gust al celler i, en trobades amb companys de 
viatge que han apostat pel lledoner roig, més encara. "Es 
molt enriquidor estar junts." Anna Espelt sent una atracció 
fatal per aquesta varietat que a casa seva treballen des de 
fa anys "pensant que podia ser la definició de vi blanc de 
l'Empordà". "Vi blanc amb lledoner roig perquè és assal- 
vatjat però un punt civilitzat. Demostra que som terra de 
pas: és un vi versàtil", afirma rotunda. 


Quan parla de regions inspiradores té clar que per la ma- 
nera d'entendre el vi, la Borgonya a França i Yarra Valley 
a Austràlia són dues zones cabdals. A la Borgonya "per la 
cura per la viticultura, el detall i la precisió a la vinya", ex- 
plica, i, en canvi, a Austràlia "perquè és gent que no té pre- 
judicis i té més coneixements dels que ens pensem aquí". 
Amb la mirada al nord i al continent més distant, es creua 
la passió per les Cótes du Rhone. "Ara mateix m'emmirallo 
en aquesta altra regió francesa, també mediterrània com la 
nostra, en vins de la zona occitana de Crosa, perquè elabo- 
ren vins mediterranis i a l'Empordà ens toca entendre-ho i 
practicar-ho", explica. 

Viatja sovint però l'acció comercial li absorbeix gairebé 
tot el temps, per bé que sempre hi ha una escapada per 
conèixer projectes vitivinícoles, també ho fa quan va amb 


la família però amb menys intensitat. Per vacances els vol 
dedicar tot el temps que tenen per compartir plegats. Diu: 
"Visitar cellers no està entre els interessos immediats de les 
filles." Afegeix que fa poc va ser a Califòrnia i va tenir oca- 
sió de fer alguna visita, però sempre són més curtes del que 
desitjaria. 


Ruta gastronòmica 


Guarda un record especial d'El Motel, a Figueres: "És on 
vaig aprendre a menjar i serveixen el millor sorbet de flors 
de farigola i menta que he pres mai." És una incondicional 
de l'establiment que sedueix els amants de la cuina. Amb 
la mateixa declaració d'amor recomana El Mirador de l'Al- 
madrava, a Roses: "És la millor terrassa i amb diferència. 
Hi he après a menjar i quan volem decidir què veremem, 
ho fem allà. Després de visitar les vinyes, en lloc de tancar- 
nos al celler, al laboratori, prenem alguna cosa a l'Almadra- 
va i decidim." 

"Només hi fan peix a la planxa, però quin peixl", excla- 
ma per recomar Cal Campaner de Roses. Recorda que la 
seva meta és arribar a ser un Compartir com el de Cada- 
qués però en format celler, i també s'entusiasma quan pen- 
sa en El Far del Cap de Creus. "El lloc ja ho diu tot", rebla. 


VVine bars d'Anna Espelt 


Girona 


Raspa-bar. És la terrassa del restaurant Almadrava de 
Roses. Hi ha una selecció fantàstica de vins i les vistes són 
immillorables. 


https: / / vimeo.com /49643973 
Plaça del Vi, 7. Encara que no hi tenen el nostre vi perquè 


la carta inclou els biodinàmics i naturals, és un lloc amable 
amb bona gastronomia. 


https: / / vvvvvv.facebool.com / placadelvi72fref-ts 


Espelt Viticultors 
vvvrvzespeltviticultors.com 

vevvyv. faceboolx.com / espelt. viticultors 
vvv.tvritter.com / CellerEspelt 
vevvyy.instagram.com / cellerespelt / 


17493 Vilajuiga (Girona) 


972 891 727 


Vins de Roses i VVine Family Museum 
vrvrvv.vinscollderoses.com 
17480 Carretera de les Arenes, s /n, Roses (Girona) 


972 256 465 


QUÈ N'OPINEN 


Cèsar Canovas, sommelier de Monvínic 


Vam seleccionar l'Anna per fer un tast de l'Empordà 
a Monvínic perquè representa el que està passant a 

la regió. A banda dels seus coneixements científics, 
com a enóloga, és una persona que s'estima la terra 

i les arrels, que pensa en clau de varietats locals, 

que investiga i respecta el territori. Es també una 
persona senzilla, propera, com podríem citar també el 
Salvador, de Còsmic Celler, o el Jaume Serra... Amb 
la seva visió i sensibilitat fan bullir Polla. L/altre dia 
vaig tastar el seu lledoner i vaig trobar-hi més veritat. 
Fa les coses des del coneixement, deixa que els vins 
s'expressin. Des de l'experiència prova què passa cada 
any i analitza cap on ha d'anar. Es el coneixement des 
de la sensibilitat 


Ferran Centelles, sommelier i ambaixador de Jancis 
Robinson 


CÉs una enòloga impressionant. Combina molts factors 
positius, sap escoltar, sap delegar i té un esperit valent 
i curiós que fa que els seus vins hagin augmentat 
radicalment en qualitat i autenticitat en els últims deu 
anys. Es una persona que viu amb il'lusió i convicció 
tot allò que fa i tanmateix no es guarda res per a ella. 
Comparteix inquietuds, impressions i sensacions amb 
el seu equip, ple de grans persones i professionals. És 
un exemple d'actitud positiva i mirada optimista capa 
la feina. És un pilar sòlid, fonamental per al projecte" 


Josep Pitu Roca, sommelier d'El Celler de Can Roca 


L'Anna és una empordanesa autèntica, que s'escapa 
dels paràmetres comfortables, és capaç de dinamitzar 
un territori, emprendre aventures valentes i convertir 
somnis en realitat. No oblidaré una xerrada que li 
vaig escoltar precisament al seu celler, parlant del 
seu avi. Deia: "El meu avi era molt estimat, va venir 
molta gent al seu enterrament". Una néta agraida i 
nostàlgica, un sentiment d'anhel i record a qui potser 
li va injectar el cuc del vi. Potser ella fa vi pel seu avi. 
En tot cas, en el camí des de Vilajuiga fins a prop de 
Cala Monjoi demostra talent, capacitat, sensibilitat i 
capacitat per escriure les millors pàgines de la història 
del vi a l'Empordà." 


AGRAIMENTS 


A totes les persones que he consultat i plantejat dubtes i han tin- 
gut temps i ganes de donar-me resposta. A tothom amb qui he 
compartit estudis, he establert converses i he creuat missatges re- 
lacionats amb el món del vi, dels qui indubtablement he après i ho 
continuaré fent. A les dues persones que em van donar la vidai a 
la persona amb qui tinc la sort de compartir-la cada dia. 


Ruth Troyano Puig 


(11 vv. espeliviticultors.com 


(2) http: Ai. mariscal.com/es/proyectos/1 09/espeltstash. On TJ TN, 
dpuf 


(31 vvyy. espeltviticultors.com 

(4) https:/Av, youtube. comAvalchN-x3eMAUO2UQ 

(5) http: A. cepsdecapdecreus.org/ 

(61 http: Avui. cepsdecapdecreus.org/ca/inicièviticultura-i-vins 
A http: /Am. mirandagray.co.uh/ 

DO Empordà 
ANNA ESPELT 


Josep Pitu Roca jsommelierl: 


En el camí des de Vilajuiga fins a 
ee prop de Cala Monjoi, demostra 

talent, capacitat, sensibilitat 

i capacitat per escriure les millors 

pàgines de la història del vi 


a l'Empordà 


